
PËR DISA SHTESA NË VENDIMIN NR.205, DATË  13.4.1999 “PËR DISPOZITAT ZBATUESE TË KODIT DOGANOR”, I NDRYSHUAR 

 Në mbështetje të nenit 100 të Kushtetutës të pikës 4 të nenit 199 të ligjit nr.8449, datë 27.1.1999 “Kodi Doganor i Republikës së Shqipërisë” dhe të nenit 124 të ligjit nr.8485, datë 12.5.1999 “Kodi i Procedurave Administrative të Republikës së Shqipërisë”, me propozimin e Ministrit të Financave, Këshilli i Ministrave 

V E N D O S I:

Në vendimin 205, datë 13.4.1999 të Këshillit të Ministrave, i ndryshuar, të bëhen këto shtesa:
1. Në shkronjën “a” të pikës 254 të shtohen 2 nënpika, me këtë përmbajtje:
“i) pije alkoolike, verë dhe birrë;
ii) duhan dhe produkte të duhanit.”.
2. Në shkronjën “b”, të pikës 254 shtohen 2 nënpika, me këtë përmbajtje:
“i) pije alkoolike, verë dhe birrë;
ii) duhan dhe produkte të duhanit.”.
3. Në fund të pikës 255 shtohen fjalitë me këtë përmbajtje:
“Pijet alkoolike, vera dhe birra mund t’u shiten vetëm personave mbi 18 vjeç. Cigaret mund t’u shiten vetëm personave mbi 15 vjeç.”.
Ky vendim hyn në fuqi pas botimit në Fletoren Zyrtare.

